CELEX: 62012CN0153
Language: da
Date: 2012-03-30 00:00:00
Title: Sag C-153/12: Anmodning om præjudiciel afgørelse indgivet af Administrativen sad — Varna (Bulgarien) den 30. marts 2012 — Sani Treyd EOOD mod Direktor na Direktsia »Obzhalvane i upravlenie na izpalnenieto« — Varna pri Tsentralno Upravlenie na Natsionalnata Agentsia za Prihodite

9.6.2012   
            
            
               DA
            
            
               Den Europæiske Unions Tidende
            
            
               C 165/14
            
         Anmodning om præjudiciel afgørelse indgivet af Administrativen sad — Varna (Bulgarien) den 30. marts 2012 — Sani Treyd EOOD mod Direktor na Direktsia »Obzhalvane i upravlenie na izpalnenieto« — Varna pri Tsentralno Upravlenie na Natsionalnata Agentsia za Prihodite
   (Sag C-153/12)
   2012/C 165/22
   Processprog: bulgarsk
   
      Den forelæggende ret
   
   Administrativen sad — Varna
   
      Parter i hovedsagen
   
   
      Sagsøger: Sani Treyd EOOD
   
      Sagsøgt: Direktor na Direktsia »Obzhalvane i upravlenie na izpalnenieto« — Varna pri Tsentralno Upravlenie na Natsionalnata Agentsia za Prihodite
   
      Præjudicielle spørgsmål
   
   
               1)
            
            
               Skal begrebet afgiftens indtræden i artikel 62, nr. 1), i Rådets direktiv 2006/112/EF af 28. november 2006 om det fælles merværdiafgiftssystem (1) fortolkes således, at det også omfatter afgiftsfrie transaktioner, herunder transaktioner, der foretages af en person, der ikke har status som afgiftspligtig person som omhandlet i afsnit III og betalingspligtig som omhandlet i afsnit XI, kapitel 1, afdeling 1, i direktiv 2006/112?
            
         
               2)
            
            
               Er artikel 62 og 63 i direktiv 2006/112 til hinder for en national forskrift, hvorefter afgiftspligten indtræder på tidspunkt, hvor den afgiftsfrie transaktion gennemføres i stedet for på det tidspunkt, hvor betingelsen om, at denne transaktion pålægges afgift, opfyldes?
            
         
               3)
            
            
               Er artikel 63 i direktiv 2006/112 til hinder for en national forskrift og en national praksis, hvorefter afgiftspligten ved levering af dele af en bygning ikke indtræder, når ejendommen overdrages, men tidligere, nemlig på tidspunktet for levering af den aftalte modværdi, der er en afgiftsfri transaktion, foretaget af en person, der ikke har status som afgiftspligtig og betalingspligtig?
            
         
               4)
            
            
               Er artikel 65 i direktiv 2006/112 til hinder for en national forskrift, hvorefter afgiftens forfald knyttes til en betaling, som helt eller delvist er fastsat i varer eller tjenesteydelser?
            
         
               5)
            
            
               Er artikel 73 og 80 i direktiv 2006/112 til hinder for en national forskrift, hvorefter afgiftsgrundlaget for en transaktion, hvis vederlag helt eller delvist består af varer eller tjenesteydelser, i alle tilfælde er transaktionens normalværdi
            
         
      (1)  EUT L 347, s. 1.